text: Grønlandske børn møder et nyt univers
  15 juni 2013 kl. 15.05
  En bus med 45 grønlandske børn og forældre fra Sønderjylland satte i dag kurs mod Danfoss Universe. Børnene skulle have en oplevelse, de ellers ikke ville kunne få.
  Turen skal styrke det grønlandske fællesskab og give de socialt udsatte familier et netværk. Det er Lions Klub i Zone Syd, der har inviteret de grønlandske børn. Normalt støtter Lions Klub fattige uden for Danmarks grænser, men i år har de rettet blikket mod mennesker i eget område.
  Oven i hatten var DR's børneprogram Ramasjang Rally forbi Danfoss Universe for at underholde.
  